 7 ጥሪ 2020 ነዚ ዛንታ እተዘንትወልና ኣብ መሕረድ እንስሳት ትሰርሕ ዝነበረት ሰብ እያ ኣብዚ እንስሳት ምሕራድ ዘስዓባላ ስነልቦናዊ ጸገም ትገልጽ ገለ ኣንበብቲ እዚ ትሕዝቶ ክርብሾም ስለዝኽእል ጥንቃቐ ክገብሩ ንምዕድ ቆልዓ እንከለኹ ናይ እንስሳት ሓኪም ክኾን ትምኒተይ ነይኒ ኣብ ገጠር ስለዝዓበኹ ድማ ምስ እንስሳት ቀረባ እየ ነይረ ነገራት ግን ከምዝሓሰብካዮ ስለዘይኮኑ ግን - ስረሐይ ኣብ እንዳ መሕረድ እንስሳት ኮይኑ ንሽድሽተ ዓመታት እየ ኣብኡ ሰሪሐ ከምቲ ሕልመይ እንስሳት ክሕክም ዘይኮነስ - መዓልታዊ 250 ከብቲ ከምዝተሓረዳ ከረጋግጽ ነይሩኒ እንዳ መሕረድ እንስሳት ኣዝዩ ረሳሕ ቦታ እዩ ኣብቲ ባይታ ክሳድ እንስሳት ተደርብዩ ትርእይ ፈርሲ ይጨኑ እቲ መናድቕ እውን ብደም ዝተጸየቐ እዩ ህወሓት ምስ ናይ ቀደም ብጾቱ ዝጀመሮ ንርእሱ ክኢሉ ይወድእ ጃዋር መሓመድ ሳምሰንግ ካብ እግሪ በዓል ዋናኣ ዘይትፍለ በዓልቲ ካሜራ ኩዕሶ ምሂዙ ብጌጋ ናብ ባንኪ ዝኣተወሉ 1 ሚልዮን ብር ዝመለሰ ነባሪ ከተማ መቐለ ቅድሚኡ ኣብ ፋብሪካ መግቢ እየ ዝሰርሕ ነይረ ዳሕራይ ኣብቲ መሕረድ እንስሳት ተቖጻጻሪት ጽፈት ኮይነ ክሰርሕ ዕድል ምስሃቡኒ ንድሕሪት ኣይበልኩን ሽኡ 40ታት እዩ ነይሩ ዓመተይ ምስቶም ሓረድቲ ኮይነ እየ ስርሐይ ዝፍጽም ኣነ ብውልቀይ ዝኾነ ኣካላዊ ማህሰይቲ በጺሑኒ ዘይፈልጥ እኳ እንተኾነ ኣብ ኣእምሮይ ግን ጽልዋ ነይርዎ ኣብቲ መሕረድ እንስሳት ነዊሕ እናጸናሕኩ ብዝኸድኩ ቑጽሪ ጽዕንዕን ክብለኒ ጀሚሩ ምሸት ምሸት ነቲ ቀትሪ ዝርእዮ ዘስካሕክሕ ነገር እናዘከርኩ ይብህርርን ሃተፍትፍ እብልን ኣብ መሕረድ እንስሳት ክተሰርሕ እንከለኻ እተጥርዮ ሓደ ባህሪ ንከብቲ ከም እንስሳ ዘይኮነስ ከም ስጋ ኢኻ ክትሪአን እትጅምር ከምኡ እንተዘይገይርካ ከኣ ንህላወኻ ሓደጋ እዩ ብኸምኡ ኢካ ዕሽሽ ትብሎ ግን ነዚ ዕሽሽነትካ ዝስዕር ነገር ከኣ የጋጥመካ ንዓይ ካብዚ ዕሽሽ ዝብለሉ ባህሪ ዘበራበረኒረ ኣራእስ ናይተን ዝተሓረዳ ከብቲ ምርኣይ እዩ ኣብ ጫፍ እቲ መሕረድ ስጋ ኣራእስ ናይተን ዝተሓረዳ ከብቲ ዝእከበሉ ቦታ ኣሎ ኩሉ እቲ ስጋ ተላዒሉ ኣዒንተን ጥራይ እዩ ዝተርፍ ብኡ ክሓልፍ እንከለኹ ኣማኢት ኣዒንቲ ዘፍጥጡለይ ዘለዉ ኮይኑ ይስመዓኒ ገሊኦም ኣብ ቅትለቶም ከምዝተሳተፍኩ ፈሊጦም ዝወቕሱኒ ዘለዉ መሲሉ ይስመዓኒ ገሊኦም ኣድሕንና እናበሉ ዝምሕጸኑኒ መሲሉ ይስመዓኒ ዘሕዝንን ዘፍርሕን ነገር ነይሩ ፈለማ ነቶም ኣራእስ ክርእዮም እንከለኹ ዕውልውል ኢሉኒ ከምዚኦም ዝበሉ ነገራት ነቶም ካልኦት ሰራሕተኛታት እውን ከምዘጨንቖም ይፈልጥ እየ ሓደ መዓልቲ ሓደ ካብቶም ጠባሕቲ ሽዑ ንሽዑ ዝተሓረደት ላሕሚ እናጠብሐ እንከሎ - ካብ ከብዳ ኣብ ጥንሲ ዝነበረ ምራኽ ተጎልጊሉ ወጸ እታ ላሕሚ መላእ እያ ነይራ ነዚ ዝረኣየ እቲ ጠባሒ ኡይ ኢሉ ርእሱ ሒዙ ኣእውዩ ካብቲ ቦታ ኣርሕቕ ኣቢለ ናብ ሓደ ክፍሊ ኣእትየ ኣረጋጊዐዮ ካልእ ምንም ኣይበለን ልክዕ ኣይኮነን ልክዕ ኣይኮነን ጥራይ ይብል ነይሩ እዞም ጠባሕቲ ክትርእዮም ከለኻ ስምዒት ዘይብሎም ብርቱዓት ሰባት እዮም ዝመስሉ ኣነ ግን እናነብዐ ርእየዮ ካብ መላእ ላሕምታት ብላዕሊ ዘሕዝን ዝነበረ ድማ ኣምራኹት ምሕራድ እዩ ኣነ ብውልቀይ ብቃዝኖት ዲፕረሽን ይጥቃዕ ነይረ እዚ ድማ ብስራሕ ዕረፍቲ ካብ ምስኣንን ሞት እናረኣኻ ብምውዓልን ዝጋደድ ኩነታት እዩ ጸኒሐ ስምዒት ነብሰ-ቅትለት ክስመዓኒ ጀሚሩ ኣብቲ መሕረድ እንስሳት ብምስራሕ ድዩ እዚ ጸገም ተጸጢሩ ዋላስ እቲ ጸገም ዘለዎም ሰባት እዮም ናብቲ ስራሕ ዝኣትዉ? 